armvectores/hy_wikipedia_2023 huggingface dataset:
Անխելես Բալբիանի

Անխելես Բալբիանի Մորեա (իսպ.՝ Ángeles Balbiani Morea, օգոստոսի 7, 1981(1981-08-07) կամ օգոստոսի 7, 1982(1982-08-07), Բուենոս Այրես, Արգենտինա), արգենտինացի դերասանուհի և մոդել, առավել հայտնի է դարձել Ֆելիսիտաս Միտրե դերով «Խռովարար հոգի» հեռուստասերիալում։


== Վաղ տարիներ ==
Անխելեը ծնվել է 1982 թվականի օգոստոսի 7-ին Բուենոս Այրեսում (Արգենտինա)։ Մոդել է աշխատել երեք տարի։ 2011 թվականի սեպտեմբերի 9-ին Բալբիանին սովորել է Բուենոս Այրեսի Դրամատիկական արվեստի համալսարանում, երբ «Խռովարար հոգի» հեռուստասերիալում ձեռք բերեց առաջին դերը։


== Հեռուստատեսական կարիերա ==
2002 թվականին Անխելեսը Կրիս Մորենի «Խռովարար հոգի» հեռուստասերիալում ստացավ առաջին դերը։ Այդ դերի շնորհիվ Բալբիանին դարձավ հանրաճանաչ դերասանուհի շատ երկրներում, որոնցից էին Արևելյան և Հարավային Եվրոպայի երկրները, ինչպես նաև Իսրայելը և Լատինական Ամերիկան։
«Խռովարար հոգի» հեռուստասերիալի մեկ էպիզոդում նա երգում էր Erreway խմբի «Inmortal» երգը։ Անխելեսը նաև եղել է պարուհի Erreway-ի համերգներում։
2004 թվականին Անխելեսը Կրիս Մորենի Ֆլորիսյենտա սերիալում խաղում էր Սոֆիայի դերը։ Հետո նա ընդմիջում կատարեց իր կարիերայում ամուսնության և ծննդաբերության համար։


== Սեփական կյանք ==
Բալբիանի ծնողները բաճանվեցին, երբ նա ինը տարեկան էր, իսկ մայրը հետո ամուսնացավ այլ տղամարդու հետ։ Բալբիանին ունի ավագ քույր, ավագ եղբայր, և երկու կրտսեր եղբայր։
Անխելես Բալբիանին 2007 թվականի հունիսի 16-ին Բուենոս Այրեսում ամուսնացել է Ֆելիկս Մալյոնեի հետ։ 2007 թվականին զույգը ունեցավ տղա։
Բալբիանին ներկա ժամանակ ավարտում է ժուռնալիստիկայի ուսումը։


== Ֆիլմագրություն ==
Խռովարար հոգի (2002—2003), Ֆելիսիտաս Միտրե
Ֆլորիսյենտա (2004), Սոֆիա


== Ծանոթագրություններ ==


== Արտաքին հղումներ ==
Անխելես Բալբիանի(չաշխատող հղում) TV.com-ում
Ֆրանսուա Գոնեսիատ

Ֆրանսուա Գոնեսիատ (ֆր.՝ François Gonnessiat, մայիսի 22, 1856(1856-05-22), Mornay, Էն, Ռոն-Ալպ, Ֆրանսիայի մետրոպոլիս, Ֆրանսիա - հոկտեմբերի 18, 1934(1934-10-18), Ալժիր, Ֆրանսիա), ֆրանսիացի աստղագետ, աշխատել է Ալժիրի աստղադիտարանում։
Աշխատել է Լիոնի աստղադիտարանում։ 1889 թվականին նրան պարգևատրել են Ֆրանսիական գիտությունների ակադեմիայի Լալանդի մրցանակով։
1901 թվականին դարձել է Քուինտոյի աստղադիտարանի (Էկվադոր) տնօրեն։
1908-ից 1931 թվականները աշխատել է որպես Ալժիրի աստղադիտարանի տնօրեն, որտեղ նրա գործընկերներից մեկն էր Վենիամին Ժեխովսկին։
Հիմնականում Գոնեսիատը զբաղվել է գիսաստղերի դիտարկումներվ, ինչպես նաև հայտնաբերել է աստերոիդներ։ Նրա պատվին է անվանվել (1177) Գոնեսսիա աստերոիդը։


== Ծանոթագրություններ ==


== Արտաքին հղումներ ==
Մուամեր Գյուլեր

Մուամեր Գյուլեր (թուրքերեն՝ Muammer Güler, մարտի 21, 1949(1949-03-21), Մարդին, Թուրքիա), թուրք քաղաքական գործիչ։


== Կենսագրություն ==
Ավարտել է Անկարայի դպրոցը, այնուհետև 1972 թվականին Անկարայի համալսարանի իրավաբանական ֆակուլտետը։
2002 թվականի հունվարի 29-ին նշանակվել է իլա Կայսերիի նահանգապետ։ 1993 թվականի սեպտեմբերի 16-ին նշանակվել է իլա Նիղդեի նահանգապետ։ 1994 թվականի հուլիսի 6-ից մինչև 2000 թվականի հուլիսի 28-ը եղել է իլա Գազիանթեփի նահանգի նահանգապետը։ 2003 թվականի փետրվարի 17-ից մինչև 2010 թվականի մարտի 31-ը եղել է Ստամբուլի իլի նահանգապետ։ 2010 թվականի մայիսի 12-ից 2011 թվականի մարտի 7-ը զբաղեցրել է Թուրքիայի ներքին գործերի նախարարության հակահետախուզությամբ և ահաբեկչության դեմ պայքարով զբաղվող հասարակական կարգի և անվտանգության բաժնի ղեկավարի պաշտոնը։ 2013 թվականի հունվարի 24-ին նշանակվել է ներքին գործերի նախարար։
2013 թվականի դեկտեմբերի 17-ին Մուամեր Գյուլերի որդին՝ Բարըշ Գյուլերը, ձերբակալվել է կոռուպցիայի մեղադրանքով։ Նույն թվականի դեկտեմբերի 25-ին Մուամեր Գյուլերը հրաժարական տվեց նախարարներ Զաֆեր Չաղլայանի և Էրդողան Բայրաքթարի հետ, որոնց որդիներին ևս կոռուպցիայի մեղադրանքներ Էին առաջադրվել։


== Անձնական կյանք ==
Ամուսնացել է 1977 թվականին։ Կինը մաթեմատիկայի ուսուցիչ է։ Ունի երկու երեխա, մի տղա և մի աղջիկ։


== Ծանոթագրություններ ==
Արսեն Քարամյան

Արսեն Ռոբերտի Քարամյան (հունվարի 15, 1974(1974-01-15), Կապան, Հայկական ԽՍՀ, ԽՍՀՄ), ՀՀ պետական գործիչ, ՀՀ սպորտի և երիտասարդության հարցերի նախարարի տեղակալ (2009-2018)։


== Կրթություն ==
1980-1990 թթ. - սովորել և ավարտել է Կապանի թիվ 7 միջնակարգ դպրոցը։
1991-1996 թթ. - սովորել և ավարտել է ԵՊՀ պատմության ֆակուլտետը։
2003-2007 թթ. - սովորել և ավարտել է ԵՊՀ տնտեսագիտության ֆակուլտետը։


== Աշխատանքային գործունեություն ==
1995-1996 թթ. - աշխատել է ՀՀ ԳԱԱ պատմության ինստիտուտում որպես գիտաշխատող։
1996-1998 թթ. - ծառայել է Հայաստանի զինված ուժերում որպես զորամասի հրամանատարի տեղակալ անձնակազմի հետ տարվող աշխատանքների գծով։
1996-1999 թթ. - «Նժդեհյան սերունդ» շաբաթաթերթի գլխավոր խմբագիր։
1998-1999 թթ. - Երևանի պետական համալսարանի ավագ գիտաշխատող։
1999-2003 թթ. - Երևանի պետական համալսարանի ուսումնական վարչության ուսանողների հետ տարվող աշխատանքների բաժնի պատասխանատու։
2006 թ. հունվարի 21-ին ՀՀ վարչապետի որոշմամբ նշանակվել է ՀՀ վարչապետի օգնական։
2006-2009 թթ. - ԵՊՀ պրոռեկտոր ուսանողների, շրջանավարտների և հասարակայնության հետ կապերի գծով։
2009 թ. մայիսի 4-ին ՀՀ Վարչապետի որոշմամբ նշանակվել է Հայաստանի Հանրապետության սպորտի և երիտասարդության հարցերի նախարարի տեղակալ, 2018 թ. ազատվել է զբաղեցրած պաշտոնից։


== Հասարակական գործունեությունը ==
1988-1990 թթ. - Կապանի թիվ 7 միջնակարգ դպրոցի կոմերիտական կազմակերպության առաջին քարտուղար, ՀԼԿԵՄ Կապանի շրջանային խորհրդի անդամ։
1992-1994 թթ. - եղել է «Երիտասարդ Հայաստան» միության խորհրդի անդամ։
1993-1995 թթ. - ԵՊՀ Ուսանողական խորհրդի պատասխանատու քարտուղար։
2003 թվականից - «ԵՊՀ շրջանավարտների միավորում» հասարակական կազմակերպության նախագահ։


== Պարգևներ և կոչումներ ==
ԵՊՀ 75-ամյակին նվիրված պատվոգիր (ուսանողական համայնքում մեծ ներդրման և ուսման գերազանց առաջադիմության համար) (1994)։
«Հայկյան» մրցանակ (երիտասարդության ոլորտն ամփոփող լավագույն տեսաֆիլմի համար) (2002)։
ԵՊՀ ոսկե հուշամեդալ (2002)։
Մովսես Խորենացու մեդալ (2013)։Հայաստանի Հանրապետական կուսակցության անդամ է։


== Ընտանիք ==
Ամուսնացած է, ունի երեք դուստր։ Արսեն Քարամյանը ՀՀ վաստակավոր բժիշկ Ռոբերտ Քարամյանի որդին է։


== Ծանոթագրություններ ==


== Արտաքին հղումներ ==
Պաշտոնական կայք Archived 2018-06-13 at the Wayback Machine.
Ակսյոնո-Բուտիրկի

Ակսյոնո-Բուտիրկի (ռուս.՝ Аксёно-Бутырки), գյուղ Ռուսաստանի Մոսկվայի մարզի Նոգինսկի շրջանի կազմում։
Բնակչությունը 2010 թվականին գրանցված տվյալներով կազմում էր 296 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռուդնյա-Վորոբյովսկայա

Ռուդնյա-Վորոբյովսկայա (ուկրաիներեն՝ Рудня-Воробївська), գյուղ Ուկրաինայի Ժիտոմիրի մարզի Մալինի շրջանում։ Հիմնադրվել է 1705 թվականին։
2001 թվականի տվյալներով Ռուդնյա-Վորոբյովսկայա գյուղում բնակվում էր 83 մարդ։ Բնակավայրը զբաղեցնում է 0,771 կմ² տարածք։ Բնակչության խտությունը կազմում էր 107,65 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռուբեն Մարտինես

Ռուբեն Իվան Մարտինես (իսպ.՝ Rubén Iván Martínez,հունիսի 22, 1984(1984-06-22), Լա Կորունյա, Գալիսիա, Իսպանիա), իսպանացի ֆուտբոլիստ, Կիպրոսի «ԱԵԿ» ֆուտբոլային ակումբի դարպասապահ։ «Բարսելոնա»-ի կազմում Իսպանիայի չեմպիոն։


== Ակումբային կարիերա ==
Ռուբենը  ծնվել է Գալիսիայում՝ Կորիստանկոյում։ 1997 թվականին տեղափոխվել է «Բարսելոնա»-ի երիտասարդական ակումբ և 5 տարի հետո դարձել է հիմնական թիմի պահեստային դարպասապահ։ 2004/05 մրցաշրջանում Ռյուստյու Ռեչբերի վարձավճարով մեկնելուց հետո Ռուբենը Վիկտոր Վալդեսի և Ալբերտ Հորկերայի թիկունքում դարձել է «Բարսելոնա»-ի երրորդ դարպասապահը։
2004 թվականի դեկտեմբերի 18-ին Ռուբենը Վալդեսի հեռացվելուց հետո խաղադաշտ է դուրս եկել Չավի Էռնանդեսի փոխարեն «Վալենսիա»-ի դեմ 1։1 հաշվով ավարտված խաղում և հիմնական կազմում խաղացել է «Լևանտե»-ի դեմ խաղը 2։1 հաշվով ։ Սակայն Վալդեսի դարպաս վերադառնալուց հետո Ռուբենը կրկին դարձել է պահեստային խաղացող և ևս երեք տարի խաղացել է «Բարսելոնա»-ում և վարձավճարով հանդես եկել «Ռասինգ Ֆերոլ»-ում, որտեղ ոչ մի խաղ չի խաղացել։ Ի վերջո Ռուբենը որպես ազատ գործակալ միացել է Սեգունդայի «Կարտախենա» ակումբին, որի կազմում առաջին երկու մրցաշրջաններում անցկացրել է ավելի քան 80 պաշտոնական հանդիպում։
2010 թվականի օգոստոսի 25-ին Ռուբենը վաճառվել է «Մալագա» ակումբին 1,35 միլիոն €-ով։ Սեպտեմբերի 23-ին նա առաջին հանդիպումն է անցկացրել ակումբի կազմում՝ «Խետաֆե»ի դեմ 2-0 խաղում անառիկ պահելով դարպասը։ Սակայն դեկտեմբերի վերջին Ռուբենը մարզման ժամանակ կոտրել է աջ դաստակը և երկար ժամանակ դուրս մնացել շարքից, ինչը ստիպել է «Մալագա»-ի ձմեռային տրանսֆերային պատուհանի ժամանակ ևս մեկ դարպասապահ ստորագրել Մի անգամ Ռուբենը մարզումների ժամանակ կոտրել է Սակայն դեկտեմբերի վերջին Ռուբենը մարզման ժամանակ կոտրեց աջ դաստակը և երկար ժամանակով դուրս մնաց շարքից, ինչը ստիպել է «Մալագա»-ին ձմեռային տրանսֆերային պատուհանի ժամանակ ևս մեկ դարպասապահ ձեռք բերել։
Մի քանի անհաջող հանդիպումներից հետո, ինչպես նաև ակումբի ղեկավարության փոփոխությունների հետ կապված՝ Ռուբենը կորցրել է իր տեղը հիմնական կազմում. նրա տեղը զբաղեցրել է  Վիլֆրեդո Կաբալյերոն, Իսկ Ռուբենը դարձել է միայն երրորդ դարպասապահը։ 2012/13 մրցաշրջանում նա վարձավճարով հանդես է եկել Ռայո Վալյեկանոյում։
2013 թվականի հուլիսի 23-ին Ռուբենը վերադարձել է «Ռայո Վալյեկանո»-ի հիմնական կազմ՝ կնքելով մեկամյա պայմանագիր։ Հաջորդ տարվա մայիսի 28-ին նա մեկ տարվա պայմանագրով տեղափոխվել է «Ալմերիա»։
2015 թվականի հունիսի 2-ին «Ալմերիա»-ի՝ իսպանական Պրիմերայից դուրս մնալուց հետո Ռուբենը երեք տարվա պայմանագիր կնքել «Լևանտե»-ի հետ։


== Ձեռքբերումներ ==
«Բարսելոնա»Լա Լիգայի չեմպիոն՝ 2004/05 «Անդերլեհթ»
Բելգիայի չեմպիոն՝ 2017Իսպանիա (մինչև 23)Միջերկրածովյան խաղեր՝ 2005Իսպանիա (մինչև 20)Աշխարհի երիտասարդական առաջնության եզրափակչի մասնակից՝ 2003


== Ծանոթագրություններ ==


== Արտաքին հղումներ ==
Ռուբեն Մարտինես պրոֆիլը BDFutbol կայքում
Málaga official profile
Ֆուտբոլիստի էջը soccerway.com կայքում(անգլ.)
Պրոֆիլը transfermarkt.com կայքում(անգլ.)
Կեռբու

Կեռբու (էստ․՝ Kärbu), գյուղ Էստոնիայի Պյարնումաա նահանգի Աուդռու շրջանում։
2011 թվականի տվյալներով գյուղում բնակվում էր 49 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Գյումրու ժողովրդական գործիքների պետական նվագախումբ

Գյումրու ժողովրդական գործիքների պետական նվագախումբ, հիմնադրվել է 1986 թվականին Լենինականում, գեղարվեստական ղեկավարն ու գլխավոր դիրիժորը ՀՀ արվեստի վաստակավոր գործիչ Ջեմմա Քաղցրիկյանն է, տնօրենը՝ ՀՀ մշակույթի վաստակավոր գործիչ Մուրադ Մալխասյանը։ Նվագախմբի խորհրդատուն կոմպոզիտոր Խաչատուր Ավետիսյանն էր, տնօրենը՝ Մ. Բաբոյանը (1986-1994), գեղարվեստական ղեկավարն ու գլխավոր դիրիժորը՝ Ջ. Խաչատրյանը (1986-2001)։ 
Նվագախմբում ընդգրկված են քանոն, քամանչա, թառ, ուդ, դհոլ, շվի, դուդուկ, զուռնա, բլուլ, պկու։ Նվագացանկում ընդգրկված են հայկական ժողովրդական, հայրենասիրական և աշուղական երգեր։ Մասնակցել է «Պահպանենք մեր մշակույթը», «Մեկ ազգ, մեկ մշակույթ» համահայկական II, III, աշուղական արվեստի կովկասյան, «Եղեգան փող» ժողովրդական, գուսանական երգարվեստի համահայկական, բանահյուսական (1994, Բաղդադ), ժողովրդական ստեղծագործության «Ընկերակցություն» (ք. Ազով, Ռուսաստան) միջազգային փառատոներին։


== Մրցանակներ և պարգևներ ==
«Ծիծեռնակ» ազգային երաժշտական մրցանակաբաշխություն.
«Տարվա լավագույն նվագախումբ» մրցանակ,
«Տարվա լավագույն ալբոմ» մրցանակ (Խաչատուր Ավետիսյանի «Քեզ եմ հիշում» ալբոմի համար, 2018),
ՀՀ մշակույթի նախարարության «Կոմիտաս» մեդալ (2012),
Գյումրիի քաղաքապետարանի «Գյումրիի զինանշան» հուշանվեր (2012),
ՀԵԸ «Կոմիտաս» հուշամեդալ (2012)։


== Ծանոթագրություններ ==


== Արտաքին հղումներ ==
Գյումրու ժող. գործիքների պետական նվագախի էջը Յութուբում
Գյումրիի ժողգործիքների պետական նվագախումբ - Հին ֆայտոն
Գյումրիի ժողգործիքների պետական նվագախումբ - Գյումրու աղջիկ
Ինտերհամվե

Ինտերհամվե (անգլ.՝ Interahamwe), ռուանդական Ժողովրդավարության և զարգացման ազգային հանրապետական շարժում կուսակցության երիտասարդական թևը հանդիսացող հութուական ռազմականացված կազմակերպություն։ Ռուանդական ցեղասպանության ժամանակ Ինտերհամվեն արժանացել էր հութուներից կազմված Ռուանդայի կառավարության աջակցությունը, գլխավորելով ցեղասպանությունը։ Ցեղասպանությունից հետո Ինտերհամվեն վտարվել է Ռուանդայից, հիմնականում՝ Զաիր (այսօր՝ Կոնգոյի Դեմոկրատական Հանրապետություն)։ Արևմտյան կառավարությունների մեծամասնության կողմից, ինչպես նաև մի քանի աֆրիկյան կառավարությունների կողմից (Ռուանդայի, Կոնգոյի Դեմոկրատական Հանրապետության և այլն) Ինտերհամվեն ճանաչվել է ահաբեկչական կազմակերպություն։


== Անվանման ծագումը ==
Ինտերհամվե անվանումը կարող է թարգմանվել որպես "միասին աշխատողներ" կամ "միասին մարտնչողներ": Ցեղասպանության ժամանակ ռասիստական ռադիոհաղորդումներում աշխատողներ բառը օգտագործվում էր որպես սլենգային բառ, իսկ "աշխատողներ" նշանակում էր մաչետեները օգտագործել սպանության համար։ Ինտերհամվե անվանումը կազմված է ինտերա, որ ծագում է 'գուտերա (թարգ.՝ "աշխատել") բառից, իսկ համվե նշանակում է "միասին", որը կապված է ռիմվե (թարգ.՝ "մեկ") բառի հետ։


== Ռուանդայի ցեղասպանությունից հետո ==
1999 թվականին Ինտերհամվեի ուգանդական Բվինդի ազգային պարկում ահաբեկիչները հարձակվել և առևանգել են 14 մարդուց կազմված տուրիստական խումբ, որոնցից ութին սպանել են։ Այդ պատմությունը լուսաբանվել է National Geographic հանդեսի Locked Up Abroad: Uganda հոդվածում։


== Ծանոթագրություններ ==


== Արտաքին հղումներ ==
"Interahamwe: A serious military threat" BBC News, 2 March 1999
"CONVENTIONAL WISDOM AND RWANDA'S GENOCIDE: An Opinion", African Studies Quarterly, Spring 2004
Նեկրասովո (գյուղ, Վյազեմսկի շրջան)

Անվան այլ կիրառումների համար տե՛ս՝ ՆեկրասովոՆեկրասովո (ռուս.՝ Некрасово), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 9 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(4883) Կորոլիրինա

(4883) Կորոլիրինա (անգլ.՝ Korolirina), աստերոիդ աստերոիդների հիմնական գոտում։ Հայտնաբերվել է 1978 թվականի սեպտեմբերի 5-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,738535 ա. մ., առավելագույնը մոտենում է 2,0848 ա. մ. հեռավորության վրա և հեռանում 3,3922 ա. մ.։ Արեգակի շուրջ մեկ ամբողջական պտույտ է կատարում 1655,3 երկրային օրվա ընթացքում, իր ուղեծրով շարժվելով միջինում 0,217484 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,86° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4883) Կորոլիրինա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տաբուննայա (գետ)

Տաբուննայա (ռուս.՝ Табунная)՝ գետ Ռուսաստանում, հոսում է Ալթայի Հանրապետությունում, Ալթայի շրջանում։ Գետի գետաբերանը գտնվում է Բիստրիյա գետի ձախ ափից 1 կիլոմետր հեռավորության վրա։ Գետի երկարությունը 13 կիլոմետր է։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Վերին Օբի ավազան շրջանին, գետի ջրերի կառավարման գլխավոր կենտրոնը՝ Ալեյ։ Գետի գետային ավազանն է (Վերին) Օբը մինչև Իրտիշի թափվելը։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների։

Ջրային գրանցման տվյալների կոդ՝ — 13010200312115100009358
Հիդրոլոգիական ստուգման կոդ՝ — 115100935
Ավազանի կոդը — 13.01.01.002
Հիդրոլոգիական ուսումնասիրության ծավալի համար՝ — 15
Հիդրոլոգիական ուսումնասիրության թողարկում՝ — 2


== Ծանոթագրություններ ==
Պյոտր Վրանգել

Բարոն Պյոտր Նիկոլաևիչ Վրանգել (ռուս.՝ Барон Пётр Николаевич Врангель, գերմ.՝ Freiherr Peter von Wrangel, օգոստոսի 15 (27), 1878, Զարասայ, Novoalexandrovsky Uyezd, Կովնոյի նահանգ, Ռուսական կայսրություն - ապրիլի 25, 1928(1928-04-25), Բրյուսել, Բելգիա), բարոն, Ռուսական կայսերական բանակի սպա, գեներալ-լեյտենանտ (1917), Ռուսաստանի հարավում հակաբոլշևիկյան Սպիտակ շարժման մասնակիցներից։
Մասնակցել է ռուս-ճապոնական (1904-1905 թթ.) և առաջին համաշխարհային (1914-1918 թթ.) պատերազմներին։ Հոկտեմբերյան հեղափոխությունից հետո անցել է Ղրիմ, 1918 թվականի օգոստոսին մտել է սպիտակգվարդիական կամավորական բանակ, եղել է հեծյալ դիվիզիայի և հեծյալ կորպուսի, 1919 թվականի գարնանից՝ կովկասյան բանակի, 1919 թվականի դեկտեմբերից մինչև 1920 թվականի հունվար՝ կամավորական բանակի հրամանատար։ 1920 թվականի ապրիլին նշանակվել է Ղրիմում ռուսական բանակի գլխավոր հրամանատար։ 1920 թվականի նոյեմբերին խորհրդային ուժերի կողմից պարտություն կրելուց հետո լքել է Ռուսաստանը։


== Ծանոթագրություններ ==
Կոնովալի (գյուղ, Ռոմնիի շրջան)

Կոնովալի (ուկրաիներեն՝ Коновали), գյուղ Ուկրաինայի Սումիի մարզի Ռոմնիի շրջանում։
2001 թվականի տվյալներով Կոնովալի գյուղում բնակվում էր 346 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ունե Ուբատ

Ունե Ուբատ (ռուս.՝ Уне-Убат), գետ Ռուսաստանում, հոսում է Կրասնոդարի երկրամասում։ Գետաբերանը տեղակայված է Չիբիյ գետի ձախ ափին՝ 12 կմ հեռավորության վրա։ Գետի երկարությունը 25 կմ է, ավազանի տարածքը 81,7 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կուբանի ավազանային շրջանին, ջրատնտեսային տեղամասը՝ Կուբան, ենթաավազանը՝ բացակայում է։ Գետի գետային ավազանը՝ Կուբան։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 06020001412108100005513
Հիդրոլոգիական ուսումնասիրությունների կոդը - 108100551
Ավազանի կոդը - 06.02.00.014
Հիդրոլոգիական ուսումնասիրությունների հատորի համարը - 08
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Շվեդիայի հրեական թանգարան

Շվեդիայի հրեական թանգարան (շվեդերեն՝ Judiska museet), հրեաների կրոնին, ավանդույթին և պատմությանը վերաբերող առարկաներին և միջավայրերին նվիրված, մասնավորապես Շվեդիայի հուդայականության հետ կապված թանգարան Ստոկհոլմում։ Հրեական թանգարանը պատմում է հրեական մտքի, հրեական պրակտիկայի և Շվեդիայի պատմության, հրեական պատմության և շվեդա-հրեական ժառանգության վերաբերյալ։


== Ակնարկ ==
Թանգարանը բացվել է 1987 թվականին Ֆրիհամնենում։ 1992 թվականին տեղափոխվել Ռագնար Էստբերգի նախագծած շենք, որը կառուցվել է 1929-1931 թվականներին՝ որպես աղջիկների դպրոց։ 2016 թվականին թանգարանը կրկին տեղափոխվել է և տեղակայվել Ստոկհոլմի Գամլա ստանի Սյուլագորդսգաթան 19 հասցեում գտնվող նոր տարածք՝ 18-րդ դարի սինագոգ։
Հրեական թանգարանը հիմնադրել են Վիոլա և Աարոն Նեումանները։ Թանգարանը բացվել է 1987 թվականին Շվեդիայի մշակույթի նախարար Բենգթ Գորանսոնյի կողմից։ 1994 թվականին թանգարանը դարձել է Շվեդական թանգարանների ասոցիացիայի առաջին «Տարվա թանգարան» դափնեկիրը։


== Պատմություն ==
1795 թվականին հրեական ժողովը տեղափոխվել է Ստոկհոլմի Սյուլագորդսգաթան 19 հասցեում գտնվող հին աճուրդային սենյակ։ Շենքում էր գտնվում սինագոգը և կրոնական դպրոցը, որտեղ հանգրվանում էին ռաբբիին, հազանը և կոշերի մսագործը։ Նկուղում է գտնվել միկվան՝ ծիսական բաղնիքը, խոհանոցը, որտեղ ամբողջ համայնքի համար մացա էր թխվում։
Մինչև 1838 թվականը գործող հատուկ օրենքով սահմանվել է, թե ինչպես պետք է հրեաներն ապրեն և վարվեն Շվեդիայում։ Օրենքում ասվում էր, որ հրեաներն առանձին ազգ են, ուստի Սյալագարդսգատանը թագավորության մեջ թագավորություն է։


== Հավաքածու ==
Թանգարանի մշտական ցուցադրության մաս կազմող հավաքածուները շատ չեն՝ մոտ 800 արտեֆակտ։ Թանգարանի հավաքածուներում առարկաները դասավորված են ըստ ձեռքբերման՝ լինի հրեական համայնքից, թե ուրիշներից։ Հավաքածուները ներկայացնելու այս եղանակը ուշադրության կենտրոնում է դնում մեծամասնության հարաբերությունները փոքրամասնությունների հետ։


=== Ամբիոն ===
Ամբիոնը մնացել է այն ժամանակներից, երբ շենքը սինագոգ էր։ Այն թվագրվում է 19-րդ դարի առաջին կեսին։ Տարբեր վայրերում հայտնվելուց հետո այն հանգրվանել է իր նախնական տեղում։ Երբ հրեական ժողովը 1870-ականներին շենքից տեղափոխվեց, ամբիոնը վաճառվեց որպես շենքի մի մասը զույգին, որն այն տեղափոխեց իրենց հիմնադրած Սիմենի առաքելություն։ Երբ 19-րդ դարի վերջում շենքը վերածվեց ոստիկանության բաժանմունքի, Բերգ-Սանդելսը կապվեց Հյուսիսային թանգարանի հիմնադիր Արթուր Հազելիուսի հետ, և 1890 թվականին ձեռք բերեց ամբիոնն իր նոր թանգարանի համար։


== Ծանոթագրություններ ==


== Արտաքին հղումներ ==
Jewish Museum in Stockholm website Archived 2016-03-23 at the Wayback Machine.
Ժողովածու (341)

Ժողովածու (341), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 341 թվի տակ։ Ձեռագիրը գրվել է 1365 թվականին Սիմեոն գրիչի կողմից։ Գրված է թղթի վրա, որը ունի 13,5 X 9 չափս։ Ձեռագիրը կազմված է 141 թերթից։ Գրված է միասյուն, բոլորգրով։ Կազմը` կաշեպատ տախտակ դրոշմազարդ, աստառը՝ կապույտ կտավ։ Հիշատակարաններ՝ 32բ, 104բ, հետագայի՝ 79բ, 83բ (15-րդ դար)։


== Բովանդակություն ==
Վարդ․ Արևելցւոց Լուծմունք ս․ Գրոց (Ժղլանք), Յաղագս բնութեան, Նշանագիրք իմաստնոց։
Սահմանք մասանց պէս-պէս շարժմանց և կրից։
Մասն Յաղագս շրջագայութեան երկնից Ան․ Շիրակացւոյ։
Վանականի վրդ-ի Երկու տղալ ի միասին․․․։
Այլ ոճ վիճելոյ ընդ քաղկեդոնիկսն։
«Սուրբ աստուածն խաչեցար» ասելն Իդնատիոսէ եղաւ։
Օրհնութիւն եկեղեցւոյ, խաչի և մատաղի։
Վասն անխմոր և անջուր խորհրդոյն։
Ի կանոնացն Սահակայ։
Ժողովք տիեզերականք։
Գործավորք, որ ի մարդն կան։
Հարցմունք դշխոյին և պատասխանիք Սողոմոնի։


== Ծանոթագրություններ ==
Հովհաննես Դ Օվայեցի

Հովհաննես Դ Օվայեցի (ծ. թ. անհայտ, գ. Ովայք (Մեծ Հայքի Այրարատ նահանգի Կոտայք գավառ) - 855, Սոդք գավառ, ամփոփված է Մաքենացոց միաբանության գերեզմանատանը), Ամենայն Հայոց կաթողիկոս 833 թվականից։ Հաջորդել է Դավիթ Բ Կակաղեցուն։ Հայոց իշխանաց իշխան Բագրատ Բագրատունին, տեղի տալով զրպարտություններին, մանավանդ որ իր կամքին հակառակ էր Հովհաննես Դ Ովայեցին կաթողիկոս ընտրվել, հրովարտակով պատվիրել է «բոլորին հեռու մնալ հովվապետին ընդունելուց։ Հովհաննես Դ Ովայեցին գահակալման ութերորդ տարում (841) հեռացել է կաթողիկոսարանից և հաստատվել Այրիվանքում (Գեղարդավանք)՝ նվիրվելով ճգնակեցության։ Սակայն Հայոց Սմբատ Բագրատունի սպարապետը և հայ նախարարները եկեղեցական ժողով են գումարել, արդարացրել կաթողիկոսին և վերահաստատել իր աթոռին։
850-ական թվականների Արաբական արշավանքների հետևանքով Հայաստանում ստեղծված դառնաղետ պայմաններում Հովհաննես Դ Ովայեցին, չնայած ծեր տարիքին, շրջել է երկրով մեկ և ջանացել ոգեպնդել բնակչությանը, ուրացությունից հետո պահել որոշ նախարարների։ Ի հիշատակ արաբ զորապետ Բուղայի արշավանքի ժամանակ նահատակվածների՝ կաթողիկոսը հաստատել է տարեկան տոն։


== Հղումներ ==


== Արտաքին հղումներ ==
Հովհաննես Դ Ովայեցի կաթողիկոսի մասին Լուսամուտ կայքում Archived 2010-11-26 at the Wayback Machine.
Ռուբեն Բագրատունի

Ռուբեն Բագրատունի (օգոստոսի 23, 1970(1970-08-23), Լենինական, Հայկական ԽՍՀ, ԽՍՀՄ)` հայ երգահան և կիթառահար։


== Կենսագրություն ==
Ծնվել է 1970 թվականի օգոստոսի 23-ին Գյումրի քաղաքում։ 1977-1987 թվականներին սովորել է Պետրոս Դուրյանի անվան 28 միջնակարգ դպրոցում։ 1993-1995 թվականներին ծառայել է Հայկական բանակում։ 1990-2000 թվականներին հանդես է եկել «Կիլիկա» խմբում, որպես բաս կիթառահար և մեներգիչ։ Համագործակցել է Սփյուռք և Միներալ ռոք խմբերի, և տարբեր ժանրի երաժիշտների հետ։ Որպես կիթառահար հանդես է եկել տարբեր կատարողների ձայնագրություններում։ Առաջին ստեղծագործությունները գրել է 1985 թվականին։
2000 թվականից կրում է Ռուբեն Բագրատունի բեմական անվանում։ Ներկայումս հանդես է գալիս հեղինակային մենահամերգներով, հիմնականում զբաղված է կիթառի անհատական դասընթացներով։ Բնակվում է Էջմիածին քաղաքում, ամուսնացած է, ունի երկու երեխա։


== Ստեղծագործական կենսագրություն ==
100-ից ավելի երգերի հեղինակ է։ Մասնակցել է հեղինակային երգի փառատոների, բազմաթիվ համերգների։
Թողարկել է 3 ձայներիզ՝

«Լսիր երգերս» 1993 թ.
«Օրը նորից կսկսվի» 1999 թ.
«Ինչ իմանայի» 2003 թ.և երկու երգով ներկայացված է հեղինակ կատարողների Bard Club CD No1 ձայնասկավառակի մեջ։


== Ծանոթագրություններ ==

Ռուբեն Բագրատունի - Ձյան Կարոտ chordify կայքում
Լուսինե Լուսինյան

Լուսինե Արեգի Լուսինյան (փետրվարի 24, 1975(1975-02-24), Երևան, Հայկական ԽՍՀ, ԽՍՀՄ), տնտեսագետ։ Տնտեսագիտության դոկտոր (2005, Ֆլորենցիայի եվրոպական համալսարանական ինստիտուտ)։
Կոմպոզիտոր Արեգ Լուսինյանի դուստրը։


== Կենսագրություն ==
1995 թվականին ավարտել է Երևանի պետական համալսարանը։ 1995-1996 թվականներին եղել է Հայաստանի բանկերի ընկերակցության գլխավոր փորձագետ, 1996 թվականին՝ գործադիր տնօրենի տեղակալ, 1996-1997 թվականներին՝ ՀՀ վարչապետի օգնական, 1998 թվականին՝ գլխավոր փորձագետ, 1998-2000 թվականներին՝ ՀՀ նախագահի օգնական։ 2003 թվականից աշխատում է Արժույթի միջազգային հիմնադրամում (Վաշինգտոն)։
Աշխատանքները վերաբերում են միջազգային տնտեսագիտությանը, մասնավորապես միջազգային կապիտալ հոսքերի խնդիրներին և տնտեսաչափական եղանակների կիրառությանը մակրոտնտեսագիտության մեջ։


== Աշխատություններ ==
Lusine Lusinyan & Dirk Muir, 2013. "Assessing the Macroeconomic Impact of Structural Reforms The Case of Italy," IMF Working Papers 13/22, International Monetary Fund.
Luc Eyraud & Lusine Lusinyan, 2011. "Decentralizing Spending More Than Revenue: Does it Hurt Fiscal Performance?," IMF Working Papers 11/226, International Monetary Fund.
Lusine Lusinyan & John Thornton, 2010. "The Intertemporal Relation Between Government Revenue and Expenditure in the United Kingdom, 1750-2004," Working Papers 10007, Bangor Business School, Prifysgol Bangor University (Cymru / Wales).
Leo Bonato & Lusine Lusinyan, 2004. "Work Absence in Europe," IMF Working Papers 04/193, International Monetary Fund.
Lusine Lusinyan & Leo Bonato, 2007. "Work Absence in Europe," IMF Staff Papers, Palgrave Macmillan, vol. 54(3), pages 475-538, July.
Lusine LUSINYAN, 2002. "International Capital Flows, Economic Growth and Financial Market Efficiency," Economics Working Papers ECO2002/20, European University Institute.
Lusinyan, Lusine & Buch, Claudia M., 2002. "Short-Term Capital, Economic Transformation, and EU Accession," Discussion Paper Series 1: Economic Studies 2002,02, Deutsche Bundesbank, Research Centre.
Claudia M. Buch & Lusine Lusinyan, 2000. "Determinants of Short-Term Debt," Kiel Working Papers 994, Kiel Institute for the World Economy.
Buch, Claudia M. & Lusinyan, Lusine & Engerer, Hella & Lodahl, Maria & Schrettl, Wolfram & Schrooten, Mechthild, 2000. "Russlands Wirtschaftspolitik setzt auf Investitionen," Kiel Discussion Papers 360, Kiel Institute for the World Economy (IfW).
Claudia M. Buch & Ralph P. Heinrich & Lusine Lusinyan & Mechthild Schrooten, 2000. "RussiaÂ’s Debt Crisis and the Unofficial Economy," Kiel Working Papers 978, Kiel Institute for the World Economy.


== Ծանոթագրություններ ==


== Արտաքին հղումներ ==
Fiscal Decentralization, Lusine Lusinyan
Պոդսոսոնե (գյուղ, Տյոմկինսկի շրջան)

Անվան այլ կիրառումների համար տե՛ս՝ ՊոդսոսոնեՊոդսոսոնե (ռուս.՝ Подсосонье), գյուղ Ռուսաստանի Սմոլենսկի մարզի Տյոմկինսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Փառք (ֆիլմ, 2009)

«Փառք» (անգլ.՝ ), Ալանա Փարքերի «Փառք» ֆիլմի հիման վրա 2009 թվականին երաժշտական տարբերակով վերաթողարկված ֆիլմ։


== Սյուժե ==
«Փառք» ֆիլմը պատմում է մի խումբ տաղանդավոր(երգիչներ, պարողներ դերասաններ)երիտասարդ  մասին, որոնք 4 տարի է սովորում են Նյու Յորքի արվեստի դպրոցում։ Այս հիանալի ուսումնական հաստատությունում տարբեր մասնագիտությունների ուսանողներ հնարավորություն ունեն իրականացնելու իրենց երազանքը և ձեռք բերել իրական համբավ կախված իրենց սեփական տաղանդից, վճռականությունից և նախանձախնդրությունից։


== Դերերում ==


== Կարգախոսներ ==
«Dream it. Earn it. Live it.» (թարգմանություն՝ «Երազիր։ Լսիր։ Ապրիր։»)
«Baby look at me» (թարգմանություն՝ «Փոքրիկս նայիր ինձ»)
«I’m gonna live forever» (թարգմանություն՝ «Ես պետք է ապրեմ ընդմիշտ»)
«I’m gonna learn how to fly» (թարգմանություն՝ «Ես սովորում եմ թրչել»)
«I feel it coming together»(թարգմանություն՝ «Ես զգում եմ՝ այդ ամենը մոտիկ է»)
«Remember my name» (թարգմանություն՝ «Հիշիր իմ անունը»)


== Հետաքրքիր փաստեր ==
Ֆիլմի նկարահանումները տեղի է ունենում իսկական երաժշտական ​​արվեստի և դերասանական Նյու Յորքի հեղինակավոր  դպրոցում:Այժմ այն ​​լայնորեն հայտնի է որպես Փառքի դպրոց:Նախկինում  в стенах школы обучались: Լայզա Մինելլին, Էդրիեն Բրոուդին, Ջենիֆեր Էնիսթոնը, Ալ Պաչինոն  և այլ աստղեր։
Ֆիլմի ռեժիսոր՝ Քեվին Տանչարոն  աշխարհահրչակ խորեոգրաֆ է և բեմադրիչ-ռեժիսոր, ով աշխատել է, այնպիսի աստղերի հետ ինչպիսիք են՝ Մադոննան, Բրիթնի Սփիրսը The Pussycat Dolls, (խումբ) Քրիստինա Ագիլերան, Ջենիֆեր Լոպեսը, Ջեսսիկա Սիմփսոնը, NSYNCի (խումբ), Թայրիզ Գիբսոնը և Մայքլ Ջեքսոնը։
Պաստառների վրա գրված կարգախոսները վերաբերվում էին Irene Cara «Fame երգին, որը հնչել է նաև 1980 թվականի նկարված Ալանա Փարքերի նույնանուն ֆիլմում։


== Երաժշտություն ==


=== Սանդթրեք ===
Raney Shockne — «Welcome to P.A.» (0:53)
Naturi Naughton — «Fame (երգ՝ Էրին Քերի)Fame» (3:26)
Anjulie — «Big things» (2:52)
Էշեր Բեք — «Ordinary people» (4:16)
Hopsin, Ak’Sent, Tynisha Keli, Donte «Burger» Winston — «This is my life» (3:23) (Երաժշտական հատված սեղանների մոտ)
Naturi Naughton — «Out here on my own» (3:23)
Raney Shockne feat. Stella Moon — «Street hustlin'» (1:24)
Santigold — «You’ll find a way» (Switch & Sinden remix) (3:13)
Naturi Naughton feat. Collins Pennie — «Can’t hide from love» (3:41)
Sam Sparro — «Black & Gold» (3:31) (Էլիսի պարը, աղջիկների հետ)
Collins Pennie feat. Ashleigh Haney — «Back to back» (2:57)
Raney Shockne feat. Eddie Wakes — «I put a spell on you» (2:28)
Naturi Naughton feat. Collins Pennie — «Get on the floor» (3:48) (Մելիքի և Դենիսի ելույթը ակումբում)
Asher Booke — «Try» (3:27)
Megan Mullally — «You took advantage of me» (3:16)
Rachael Sage — «Too many women» (Damon Elliott remix) (2:59)
Asher Booke — «Someone to watch over me» (3:21)
Raney Shockne feat. Oren Waters — «You made me love you» (2:57)
Naturi Naughton, Asher Booke and Kay Panabaker — «Hold your dream» (5:36) (ավարտական երեկո)


== Ծանոթագրություններ ==


== Արտաքին հղումներ ==
Փառք(անգլ.) ֆիլմը Rotten Tomatoes կայքում
Փառք(անգլ.) ֆիլմը Rotten Tomatoes կայքում
«Փառք»(անգլ.) ֆիլմը Box Office Mojo  կայքում
Եպիշևո-1

Եպիշևո-1 (ռուս.՝ Епишево-1), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 241 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Միխայիլ Ռոձյանկո

Միխայիլ Վլադիմիրովիչ Ռոձյանկո (ռուս.՝ Михаилъ Владиміровичъ Родзянко, փետրվարի 21, 1859(1859-02-21), Popasne, Նովոմոսկովյան ուեզդ, Եկատերինոսլավի նահանգ, Ռուսական կայսրություն - հունվարի 24, 1924(1924-01-24), Q12748850?), ռուս քաղաքական գործիչ, օկտյաբրիստների կուսակցության ղեկավարներից։ Եկատերինոսլավի նահանգի խոշոր կալվածատեր։ 1906-1907 թվականներին եղել է Պետական խորհրդի անդամ։ III և IV Պետական դումաների դեպուտատ (1907-1917 թթ.), 1911 թվականից՝ դումայի նախագահ։ 1914-1918 թթ. առաջին համաշխարհային պատերազմի տարիներին միացել է կադետներին։ 1917 թվականի Փետրվարյան հեղափոխությունից հետո գլխավորել է Պետական դումայի ժամանակավոր կոմիտեն։ Հոկտեմբերյան հեղափոխությունից հետո, քաղաքացիական պատերազմի (1918-1920 թթ.) ժամանակ, եղել է Դենիկինի մոտ։ 1920 թվականի վտարանդվել է Հարավսլավիա, որտեղ և մահացել է։ Թողել է հուշագրություններ («Կայսրության կործանումը», 1927 թ.)։


== Ծանոթագրություններ ==
Ճպուռ տափակաոտ

Ճպուռ տափակաոտ (լատ.՝ Platycnemis pennipes), պլատիքնեմիդների ընտանիքին պատկանող միջատ։ Գրանցված է Հայաստանի Հանրապետուտյան Կարմիր գրքում։


== Նկարագրություն ==
35-37 մմ երկարությամբ մանրաչափի գեղակազմ ճպուռ է։ Արուն բաց երկնագույն է, էգը` կրեմագույն կամ կանաչավուն շողշողյունով դեղին։ Փորիկի 1–6–րդ հատվածների հետին եզրին կան փոքր սև բծեր, 7–9–րդ հատվածները վերևից սև են` նեղ, երկնագույն  միջին զոլով, 10–րդ հատվածը երկնագույն է` երբեմն  կողքերին զույգ սև բծերով։ Բաց գունավորված երկու զույգ երկայնական զոլերով կուրծքը վերևից մուգ գույնի է։ Ոչ սեռահասուն առանձնյակներն ունեն շատ բաց գունավորում, իսկ փորիկի մուգ զարդանախշը թույլ է արտահայտված։


== Տարածվածություն ==
Տարածված է Եվրոպայում՝ Անգլիայից դեպի արևելք մինչև Ենիսեյ գետը, Փոքր Ասիայում, Կովկասում և Անդրկովկասում։


== Էկոլոգիա ==
Ապրում են դանդաղ հոսող կամ կանգնած ջրերով ջրավազաններում և արհեստական ջրամբարներում` ջրանցքներում և ձկնաբուծական լճակներում։ Բազմանում են խիտ բուսականությամբ ծածկված, թույլ հոսող և կանգնած ջրով ջրամբարներում։ Ձվադրում են լողացով բուսականության վրա։ Թռչում են հունիսին–հուլիսի սկզբին, ավելի քիչ քանակներով հանդիպում են նաև օգոստոսին։ Զարգացման ցիկլը տևում է 1 տարի։


== Պահպանություն ==
Սահմանափակ արեալով հազվագյուտ տեսակ է։ Բնության պահպանության միջազգային միության Կարմիր ցուցակի չափորոշիչներով ներկայումս գնահատվում է որպես վտանգված տեսակ։
Թվաքանակի փոփոխության միտումները պարզված չեն։
Վտանգման հիմնական գործոններն են ջրավազնների հիդրոլոգիական ռեժիմի խախտումը և աղտոտումը։
Պահպանության միջոցառումները չեն իրականացվում։


== Ծանոթագրություններ ==
Diodato

Անտոնիո Դիոդատո (օգոստոսի 30, 1981(1981-08-30), Աոստա, Իտալիա), հայտնի է որպես Diodato, իտալացի երգիչ և երգերի հեղինակ։ Նա հաղթել է Sanremo Music Festival-ը «Fai rumore» երգով և ներկայացնելու է Իտալիան Եվրատեսիլ 2020 երգի մրցույթին, որը կայանալու է Նիդերլանդների Ռոտերդամ քաղաքում։


== Կարիերա ==
Նա թողարկել է երկու ստուդիական ալբոմ՝ «E forse sono pazzo» (LeNarcisse/Goodfellas) և «A ritrovar bellezza» (LeNarcisse/RCA/SonyMusic)։ Նա հաղթել է Sanremo Music Festival-ը «Fai rumore» երգով և դա իրեն թույլ է տվել ներկայացնելու Իտալիան Եվրատեսիլ 2020 երգի մրցույթին, որը կայանալու է Նիդերլանդների Ռոտերդամ քաղաքում։


== Սկավառակագրություն ==


=== Ալբոմներ ===


=== Սինգլներ ===


== Մրցանակներ և պարգևներ ==


== Ծանոթագրություններ ==


== Արտաքին հղումներ ==

http://www.diodatomusic.it Diodato. պաշտոնական կայք
Ստեփան Տեր-Ավետիքյան

Ստեփան Քրիստափորի Տեր-Ավետիքյան, Ավետիքյանց-Բանանցեցի (հուլիսի 13, 1868, գյուղ Բանանց (այժմ՝ Ադրբեջանի Դաշքեսանի շրջանում) - 1938), հայ գրող, հրապարակախոս, հասարակական գործիչ․ 19-րդ դարի վերջի և 20-րդ դարի սկզբի գյուղագիր-դեմոկրատ։


== Կենսագրություն ==
Ավարտել է Թիֆլիսի Ալեքսանդրյան ուսուցչական ինստիտուտը (1889), ուսուցչություն և տեսչություն արել Պյատիգորսկում, Ղարաբաղում, Գանձակում, Թիֆլիսի նահանգում։ Իր գեղարվեստավավերագրական արձակ գործերում («Սամիտարնի», 1897, «Նահատակը», 1898, «Պատմվածքներ», 1912, «Չարաբաստիկ թուղթը», 1913, «Բուտոնը», 1914, «Օրհնվի նրա եկած ճամփան», 1921 և այլն)։ Տեր-Ավետիքյանն արտահայտել է ազատասիրական մտքեր, պաշտպանել գյուղացիական դեմոկրատիայի շահերը, հանգել է շահագործողների վերացման անխուսափելիության գաղափարին։ Ուշագրավ են Տեր-Ավետիքյանի հակակրոնական, աթեիստական բնույթի («Մեր տերը», «Կապ բռնողը» և այլն) և ժողովուրդների բարեկամության վերաբերյալ («Անտառի գյուտը») գործերը, ինչպես նաև գյուղի սոցիալական կյանքն իր զավեշտական ու ողբերգական կողմերով, իր սովորույթներով ներկայացնող պատմվածքները («Ասիստենտը», «Ուղերձը», «Ճակատին էն էր գրած» և այլն)։ Որոշակի արժեք ունեն նրա «Իռլանդիայի դատը» (1898) և «Հոմրուլի պաշտպանը» (1899) քաղաքական-հրապարակախոսական բնույթի գործերը։ Տեր-Ավետիքյանը, տարվելով դաշնակցություն կուսակցության դեմոկրատական ֆրազներով, մտել է նրա մեջ։ 1907 թվականին ընտրվել է II Պետական դումայի դեպուտատ՝ Ելիզավետպոլի նահանգից։ Դումայում ունեցած իր ելույթներում սուր քննադատության է ենթարկել ցարիզմը, որի համար բանտարկվել է։ Վ․ Ի․ Լենինը «Սոցիալ-դեմոկրատիայի ագրարային ծրագիրը 1905-1907 թվականների ռուսական առաջին հեղափոխության ժամանակ» աշխատության «Նացիոնալները» ենթագլխում անդրադարձել է Տեր-Ավետիքյանի՝ դումայում ունեցած ելույթին, մեջբերելով նրա հետևյալ խոսքերը․ «Հողը համայնական սեփականության սկզբունքներով պետք է պատկանի աշխատավորներին, այսինքն՝ աշխատավոր ժողովրդին և ուրիշ ոչ ոքի․․․ Ամբողջ Կովկասյան գյուղացիության անունից ես հայտարարում եմ․․․ վճռական պահին ամբողջ Կովկասյան գյուղացիությունը ձեռք ձեռքի տված կգնա իր ավագ եղբոր՝ ռուս գյուղացիության հետ և ձեռք կբերի իր համար հող և ազատություն» Տեր-Ավետիքյանը ողջունել է խորհրդային կարգերի հաղթանակը Անդրկովկասում, հեռացել է դաշնակցությունից և զբաղվել ուսուցչությամբ։


== Ծանոթագրություններ ==
Վորոնովո (գյուղ, Ուգրանսկի շրջան)

Անվան այլ կիրառումների համար տե՛ս՝ ՎորոնովոՎորոնովո (ռուս.՝ Вороново), գյուղ Ռուսաստանի Սմոլենսկի մարզի Ուգրանսկի շրջանի կազմում։
Բնակչությունը 2007 թվականին գրանցված տվյալներով կազմում էր 7 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նինա Սավիչևա

Նինա Սավիչևա (ռուս.՝ Нина Григорьевна Савичева, փետրվարի 1, 1948(1948-02-01), ԽՍՀՄ - հոկտեմբերի 14, 2007(2007-10-14), Մոսկվա, Ռուսաստան), կոմպոզիտոր, երաժիշտ, մուլտիպլիկացիոն ֆիլմերի երաժշտական խմբագիր։


== Կենսագրություն ==
Ծնվել է 1948 թվականի փետրվարի 1-ին։
1968-1969 թվականներին աշխատել է որպես երգեցողության ուսուցիչ դպրոցում։
1969-1974 թվականներին սովորել է Գլինկայի անվան ռուսական երաժշտական ակադեմիայում։
1969-1970 թվականներին եղել է Լոկտևի անվան անսամբլի կոնցերտմեյստեր։
1970-1979 թվականներին դասավանդել է Մոսկվայի կոնսերվատորիայում։
1979 թվականին սկսել է աշխատել «Սոյուզմուլտֆիլմ» կինոստուդիայում որպես գլխավոր երաժշտական խմբագիր։ 17 տարեկան նվիրել է այս աշխատանքին։
1996 թվականին թողել է «Սոյուզմուլտֆիլմ» կինոստուդիայի երաժշտական խմբագրի պաշտոնը։
Երբեք չի դադարել աշխատանք որպես կոմպոզիտոր և երաժիշտ։
Աշխատել է Ա. Դավիդովի, Ս. Օլիֆիրենկոյի, Վ. Արբեկովի, Ն. Գոլովանովոյի և ուրիշ ռեժիսորների հետ։
Մահացել է 2007 թվականի հոկտեմբերի 14-ին։


== Ընտրված ֆիլմագրություն ==


===== Կոմպոզիտոր =====
1982 թվական` Պապիկի, տատիկի և հավիկ Րյաբայի մասին
1983 թվական` «Անհաջողակները»
1984 թվական` «Իսկ ի՞նչ ես դու կարող»
1985 թվական` «Հազազ»
1986 թվական` «Գործը հանձնարարվում է դետեկտիվ Թեդդիին։ Գործ № 002: Տիեզերական հանելուկ»
1989 թվական` «Երկրորդ ես»
1991 թվական` «Միսս Նոր տարի»
1992 թվական` «Գլաշա և Կիկիմորա»
1994 թվական` «Գետնաելակը ձյան տակ»
Ուրախ կարուսել1980 թվական` «Հետապնդում» | 11-րդ ցուցադրություն
1983 թվական` «Հարյուր կոճակ» | 13-րդ ցուցադրություն
1983 թվական` «Գորտուկը» | 14-րդ ցուցադրություն
1988 թվական` «Ճոճանակ» | 19-րդ ցուցադրություն
1990 թվական` «Գառնուկը» | 20-րդ ցուցադրություն
1990 թվական` «Բանաստեղծություններ գետաձիու հետ» | 21-րդ ցուցադրություն
1995 թվական` «Վերնատնակ» | 29-րդ ցուցադրություն


===== Հնչյունային ռեժիսոր =====
1979 թվական` «Շնիկի մասին»
1980 թվական` «Եվս մեկ անգամ քառյակի մասին»
1981 թվական` «Մարիա, Միաբելա»


===== Վոկալային պարտիաներ =====
1984 թվական` «Հեքիաթ Սալթան թագավորի մասին»
1986 թվական` «Տեխնիկայի հրաշքները» (լուսագրերում նշված չէ)


== Ծանոթագրություններ ==


== Գրականություն ==
Сергей Капков Энциклопедия отечественной мультипликации. — М.: Алгоритм, 2006. — С. 562-563. — 816 с. — 3000 экз. — ISBN 5-9265-0319-4


== Արտաքին հղումներ ==
Nina Savicheva (1948–2007) Internet Movie Database կայքում
Նինա Սավիչևան «Аниматор.ру» կայքում
Մահացել է Նինա Սավիչևան (ռուս.)
Նովոբոգդանովկա (գյուղ, Նիկոլաևի շրջան)

Անվան այլ կիրառումների համար տե՛ս՝ ՆովոբոգդանովկաՆովոբոգդանովկա (ուկրաիներեն՝ Новобогданівка), գյուղ Ուկրաինայի Նիկոլաևի մարզի Նիկոլաևի շրջանում։
2001 թվականի տվյալներով Նովոբոգդանովկա գյուղում բնակվում էր 936 մարդ։ Բնակավայրը զբաղեցնում է 3 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Անկարգություններ Ֆերգյուսոնում

Անկարգություններ Ֆերգյուսոնում (անգլ.՝ Ferguson unrest), 2014 թվականի օգոստոսի 9-ին սկսած ցույցեր և անկարգություններ ԱՄՆ Միսսուրի նահանգի Ֆերգյուսոն քաղաքում։


== Պատճառ ==
Պատճառ է հանդիսացել 18-ամյա անզեն սևամորթի՝ Մայքլ Բրաունի սպանությունը։ Նրան գնդակահարել է 28-ամյա սպիտակամորթ ոստիկան Դարել Ուիլսոնը ձերբակալության փորձի ժամանակ։ Ցուցարարների մեծամասնությունը քաղաքի աֆրոամերիկյան համայնքից էին։ Անկարգությունները սկսեցին Թվիթթերում և սոցիալական այլ ցանցերում հայտնված այն հայտարարությունից, թե Բրաունը սպանվել է չնայած ձեռքերը վեր բարձրացրած լինելուն։ Կարծիք էր հայտնվել, թե սպանությունը կատարվել է ռասայական հողի վրա։


== Ցույցեր և անկարգություններ ==
Կրքերը մի քանի օրից հանդարտվել էին, բայց 2014 թվականի նոյեմբերի 24-ից հետո, երբ դատարանը հրաժարվեց Դարել Ուիլսոնին մեղադրանք առաջադրել ապացույցների բացակայության պատճառով, սկսվեց անկարկությունների նոր ալիք։ Այս անգամ բողոքի ցույցեր անցան նաև ԱՄՆ այլ քաղաքներում։ Ցուցարարներից մոտ 200 հոգի ձերբակալվել է։ Խաղաղ ցույցերի հետ մեկտեղ տեղի են ունեցել խանութների թալան, շենքերի և օբյեկտների հրդեհում։ Կառավարությունը ստիպված պարետային ժամ է մտցրել և ներգրավել զինվորական միավորումներ։


== Ծանոթագրություններ ==
Դեմիդովսկի (խուտոր, Բիրսկի շրջան)

Անվան այլ կիրառումների համար տե՛ս՝ Դեմիդովսկի (այլ կիրառումներ)Դեմիդովսկի (ռուս.՝ Демидовский, բաշկիրերեն՝ Демидовка), խուտոր Ռուսաստանի Բաշկորտոստան հանրապետության Բիրսկի շրջանի կազմում։
Բնակչությունը 2009 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աթենքի ազգային պատկերասրահ

Աթենքի ազգային պատկերասրահ (հուն․՝ Εθνική Πινακοθήκη), գեղարվեստի թանգարան Աթենքում։ Հիմնադրվել է 1900 թվականին և ներկայացնում է 14-րդ դարից մինչև մեր օրերի հունական և եվրոպական արվեստի նմուշները։ Կոչվում է նաև Ալեքսանդրոս Սուցոսի թանգարան (հուն․՝ Μουσείο Αλεξάνδρου Σούτζου), Հունաստանի ազգային թանգարան։ Հետպատերազմյա շրջանում քանդակների հավաքածուն առանձնացել է թանգարանից և ներկայացվում է Ազգային գլիպտիկայի թանգարանում։


== Պատմություն ==
Թանգարան հիմնադրելու միտքը հղացել է 1878 թվականին, երբ Աթենքի համալսարանն իր հավաքածուի մի մասը տվել է թանգարանին։ 1896 թվականին իրավաբան, արվեստի սիրահար Ալեքսանդրոս Սուցոսը իր մասնավոր հավաքածուն նվիրել է հունական պետությանը։ Թանգարանը բացվել է 1900 թվականին և ունեցել է շուրջ 258 նմուշ Աթենքի համալսարանից, Աթենքի պոլիտեխնիկական համալսարանից և Ալեքսանդրուս Սուցոսի հավաքածուից։ Թանգարանի առաջին համադրողն է եղել հույն նկարիչ Գեորգիոս Իակովիդիսը։ Գործունեության հետագա տարիներին թանգարանի հավաքածուն համալրվել է հույն նկարիչների, շարքային քաղաքացիների նվիրատվություններով։ Թանգարանի հավաքածուն էականորեն համալրվել է Էվրիպիդես Կուտլիդիսի կողմից 19-20-րդ դարերի հունական գեղանկարչության գործերի նվիրատվությամբ։
1964 թվականին սկսվել է թանգարանի նոր շենքի շինարարությունը ճարտարապետներ Ֆատուրիսի, Միլոնասի, Մուվոպուլոսի նախագծով։, որն իրենից ներկայացնում է ոչ մեծ, երկթևյա շինություն։ Թանգարանն այս շենքում է գործում 1976 թվականից՝ ունենալով ավելի քան 9,5 հազար ցուցանմուշ։


== Ցուցադրություն ==

Թանգարանի մշտական հավաքածուն տեղավորված է առաջին և երկրորդ հարկերում և ներկայացնում է 19-20-րդ դարերի գեղարվեստի աշխատանքներ։ Կտավները ներկայացված են ժամանակագրական կարգով և թեմատիկ խմբավորմամբ։ Հիմնական սրահը նվիրված է հետբյուզանդական գեղանկարչությանը, որտեղ հիմնականում ներկայացված է Դոմենիկոս Տեոտոկոպուլոսի կամ ինչպես հայտնի է իր իսպանական անվանումով Էլ Գրեկոյի աշխատանքները։ Ներկայացված են նաև Յակոբ Յորդանսի, Լուկա Ջորդանոյի, Ջովաննի Բատիստա Տիեպոլոյի, Ավագ և կրտսեր Յան Բրեյգելների, Լորենցո Վենեցիանոյի, Ալբրեխտ Դյուրերի և այլոց աշխատանքներ։


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Պաշտոնական կայքը
Աթենքի ազգային պատկերասրահ, Աթենքի տեղեկատու
Բազմացման ինտենսիվություն

Բազմացման ինտենսիվություն, Դարվինը եզրակացրեց, որ բնության մեջ բոլոր կենդանիները և բույսերը բազմանում են երկրաչափական պրոգրեսիայով, սակայն յուրաքանչյուր տեսակի հասուն առանձնյակների քանակությունը բնության մեջ մնում է գրեթե անփոփոխ, որովհետև սերնդի մի մասը ոչնչանում է՝ չհասնելով սեռահասունության։ Բոլոր օրգանիզմները բազմանում և սերունդ են թողնում բավական մեծ քանակով։ Նույնիսկ դանդաղ բազմացող կենդանիներն իրականում ընդունակ են թողնելու սերունդների հսկայական քանակություն։ Մրրկահավը դնում է մեկ ձու, սակայն երկրի վրա գոյություն ունեցող ամենատարածված թռչուններից մեկն է։ Որպես կանոն՝ մեկ ձագ ծնող երկկճղակավորներն՝ անտիլոպները, հյուսիսային եղջերուները, եղնիկները կազմում են հսկայական հոտեր։ Փղի էգը վաթսուն տարվա մեջ ծնում է վեց ձագ։ Հաշվարկված է, որ չնայած այդքան ցածր ծնելիությանը, յոթ հարյուր հիսուն տարվա ընթացքում փղերի մեկ զույգի սերունդը կկազմեր տասնինը միլիոն առանձնյակ։ Դոդոշը դնում է մոտ տասը հազար գորտնկիթ, թառափը՝ մինչև չորս հարյուր հազար ձկնկիթ, լուսնաձուկը մոտ երեք հարյուր միլիոն ձկնկիթ։ Կակաչի մեկ բույսի վրա զարգանում է քառասուն հազար սերմ։ Գորշ մեծամուկը տարեկան ծնում է հինգ անգամ՝ միջին հաշվով ութ–ական ձագ, որոնք էլ երեք ամսից սկսում են բազմանալ։
Կաստելյետ ի Գորնալ

Կաստելյետ ի Գորնալ (կատ.՝ Castellet i la Gornal) մունիցիպալիտետ Իսպանիայում։ Մտնում է Բարսելոնա պրովինցիայի մեջ՝ Կատալոնիա ինքնավար համայնքում։ Գտնվում է Ալտ-Պենեդես շրջանում։ Զբաղեցնում է 47,11 կմ² մակերես։ Բնակչությունը կազմում է 2240 մարդ (2010 թվական)։ Վարչական կենտրոնից գտնվում է 60 կմ հեռավորության վրա։


== Ծանոթագրություններ ==
Գիլի

Գիլի, նախկին ջրաճահճային լիճ Սևանա լճի հարավարևելյան մասում, Գեղարքունիքի մարզի Նորակերտ գյուղի մոտ։ Ունեցել է մոտ 1.000 հեկտար մակերես, 2 մետր միջին խորություն։ Սնվել է Մասրիկ գետով և սարերից եկող աղբյուրներով։ Ունեցել է թռչունների և ձկների եզակի կենսաբազմազանություն։ Ավազանի ճահճային մասում բնադրող թռչուններից են եղել ձկնկուլը, քաջահավը, մոխրագույն սագն ու բադը, կռունկը, տուրգանը, տարգալակտուցը, մոխրաայտ սուզակը։ Համաշխարհային չուի ճանապարհին եղել է բազմաթիվ թռչունների հանգստավայր, նաև որոշ տեսակների համար բարենպաստ եղանակային պայմաններում ձմեռելու վայր։ Սևանի ձկների համար այն եղել է ձվադրավայր։ Լճի տարածքում հանդիպել է հազվագյուտ ջրային բույս՝ եռատերև ջրառվույտը։
1933 թ սկսած՝ Սևանի իջեցման ծրագրի մեկնարկից հետո, նվազել է նաև Գիլի լճի մակարդակը, իսկ 1953 թ՝ վերջնականապես չորացվել։ Նախկին լճի տարածքը ներկայում գործածվում է որպես տորֆի հանքավայր և կարտոֆիլի ու հացահատիկի ցանքատարածություն։
2000 թ ՀՀ բնապահպանության նախարարությունը մշակել է Գիլի վերականգման ծրագիր, որը սակայն չի իրականացվել։ Ըստ մասնագետների՝ լճի վերականգնումը նախքան Սևանա լճի նախախորհրդային մակարդակի վերականգումը, կարող է նպաստել վերջինիս ճահճացման գործընթացի վրա։


== Ծանոթագրություններ ==
Բաշկեգ

Բաշկեգ, գյուղ Արևելյան Հայաստանի Երևանի նահանգի Ալեքսանդրապոլի գավառում։
Գտնվում է Հայաստանի տարածքում։


== Բնակչություն ==
1908 թվականին գյուղն ունեցել է 1114 հայ բնակիչ։


== Տես նաև ==
Երևանի նահանգի հայաբնակ բնակավայրեր


== Ծանոթագրություններ ==
Մահսա Ամինի

Մահսա (Ջինա) Ամինի (պարսկերեն՝ مهسا (ژینا) امینی, սեպտեմբերի 21, 1999(1999-09-21), Սեկկեզ, Քուրդիստանի նահանգ, Իրան - սեպտեմբերի 16, 2022(2022-09-16), Թեհրան, Իրան), Իրանի հյուսիս-արևմտյան Քրդստան նահանգի 22-ամյա բնակիչ, որին Իրանի կառավարական ոստիկանությունը ձերբակալ է գլխաշորը ոչ պատշաճ կրելու համար։ Ոստիկանությունից հայտնել են, որ աղջկան իսկապես բերման են ենթարկել, սակայն նա սրտի կաթված է ստացել և երկու օր կոմայի մեջ գտնվելուց հետո մահացել է։ Իրավապահները, սակայն, մինչ այս պահը չեն հաղորդում՝ ինչն է եղել երիտասարդ կնոջ մահվան պատճառը։


== Ծանոթագրություններ ==
Բեռնիեռ սյուր Մեր

Բեռնիեռ սյուր Մեր (ֆր.՝ Bernières-sur-Mer), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 2371 մարդ, բնակչության խտությունը` 309.53 մարդ/կմ²։ Բնակավայրը զբաղեցնում է 7.66 կմ² տարածք։


== Աշխարհագրություն ==
Գտնվում է Փարիզ քաղաքից 210 կմ արևմուտք, Կան քաղաքից` 18 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1430 աշխատունակ (15-64 տարեկան) բնակիչ, որոնցից ակտիվ էին 1037-ը, իսկ ոչ ակտիվները` 393։ Ակտիվության ցուցանիշը կազմում է 72,5 %։ 1037 աշխատունակ մարդկանցից աշխատել է 939 անձ (471 տղամարդ և 468 կին)։ Գործազուրկ են եղել 98 անձ (50 տղամարդ և 48 կին)։ 393 անաշխատունակներից 120-ը եղել են աշակերտներ կամ ուսանողներ, 204-ը` թոշակառուներ, իսկ 69-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Պուտիլիխա

Պուտիլիխա (ռուս.՝ Путилиха), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Ռեվաժ գետի ձախ ափին՝ 33 կմ հեռավորության վրա։ Գետի երկարությունը 19 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020300112103000025377
Հիդրոլոգիական ուսումնասիրությունների կոդը - 103002537
Ավազանի կոդը - 03.02.03.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.